CELEX: 62016CA0534
Language: el
Date: 2017-10-26 00:00:00
Title: Υπόθεση C-534/16: Απόφαση του Δικαστηρίου (ένατο τμήμα) της 26ης Οκτωβρίου 2017 [αίτηση του Najvyšší súd Slovenskej republiky (Σλοβακία) για την έκδοση προδικαστικής αποφάσεως] — Finančné riaditeľstvo Slovenskej republiky κατά BB construct s. r. o. [Προδικαστική παραπομπή — Φόρος προστιθεμένης αξίας (ΦΠΑ) — Οδηγία 2006/112/ΕΚ — Εγγραφή στο μητρώο υποκείμενων στον ΦΠΑ — Εθνική νομοθεσία επιβάλλουσα τη σύσταση εγγυήσεως — Καταπολέμηση της απάτης — Χάρτης των Θεμελιωδών Δικαιωμάτων της Ευρωπαϊκής Ένωσης — Επιχειρηματική ελευθερία — Αρχή της απαγορεύσεως των διακρίσεων — Αρχή ne bis in idem — Αρχή της μη αναδρομικότητας]

18.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 437/14
            
         Απόφαση του Δικαστηρίου (ένατο τμήμα) της 26ης Οκτωβρίου 2017 [αίτηση του Najvyšší súd Slovenskej republiky (Σλοβακία) για την έκδοση προδικαστικής αποφάσεως] — Finančné riaditeľstvo Slovenskej republiky κατά BB construct s. r. o.
   (Υπόθεση C-534/16) (1)
   
   ([Προδικαστική παραπομπή - Φόρος προστιθεμένης αξίας (ΦΠΑ) - Οδηγία 2006/112/ΕΚ - Εγγραφή στο μητρώο υποκείμενων στον ΦΠΑ - Εθνική νομοθεσία επιβάλλουσα τη σύσταση εγγυήσεως - Καταπολέμηση της απάτης - Χάρτης των Θεμελιωδών Δικαιωμάτων της Ευρωπαϊκής Ένωσης - Επιχειρηματική ελευθερία - Αρχή της απαγορεύσεως των διακρίσεων - Αρχή ne bis in idem - Αρχή της μη αναδρομικότητας])
   (2017/C 437/17)
   Γλώσσα διαδικασίας: η σλοβακική
   
      Αιτούν δικαστήριο
   
   Najvyšší súd Slovenskej republiky
   
      Διάδικοι στην υπόθεση της κύριας δίκης
   
   Finančné riaditeľstvo Slovenskej republiky
   
      κατά
   
   BB construct s. r. o.
   
      Διατακτικό
   
   
               1)
            
            
               Το άρθρο 273 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, και το άρθρο 16 του Χάρτη των Θεμελιωδών Δικαιωμάτων της Ευρωπαϊκής Ένωσης έχουν την έννοια ότι δεν αντιτίθενται στο να επιβάλλουν οι φορολογικές αρχές σε υποκείμενο στον φόρο, του οποίου ο διαχειριστής ήταν προηγουμένως διαχειριστής ή μεριδιούχος άλλου νομικού προσώπου που δεν είχε τηρήσει τις φορολογικές του υποχρεώσεις, τη σύσταση εγγυήσεως ύψους έως και 500 000 ευρώ κατά την εγγραφή του στο μητρώο φόρου προστιθέμενης αξίας, καθόσον η απαιτούμενη εγγύηση του ανωτέρω υποκειμένου στον φόρο δεν βαίνει πέραν του αναγκαίου μέτρου για την επίτευξη των σκοπών που μνημονεύονται στο άρθρο 273, στοιχείο που εναπόκειται στο αιτούν δικαστήριο να εξακριβώσει.
            
         
               2)
            
            
               Η αρχή της ίσης μεταχειρίσεως έχει την έννοια ότι δεν αντιτίθεται στο να απαιτούν οι φορολογικές αρχές από έναν νέο υποκείμενο στον φόρο, κατά την εγγραφή του στο μητρώο ΦΠΑ, να συστήσει τέτοια εγγύηση λόγω των δεσμών του με άλλο νομικό πρόσωπο το οποίο έχει ληξιπρόθεσμες φορολογικές οφειλές.
            
         
      (1)  ΕΕ C 22 της 23.1.2017.